b'\n_START_ARTICLE_\nPape\xc5\xbe \xc5\xa0tefan II.\n_START_SECTION_\nProblem pri \xc5\xa1tetju pape\xc5\xbeev z imenom \xc5\xa0tefan\n_START_PARAGRAPH_\n\xc5\xa0tefan (v\xc4\x8dasih tudi \xc5\xa0tefan II. oziroma \xc5\xa0tefan Izvoljeni) je bil 23. marca 752 soglasno izvoljen kot kardinal-duhovnik za pape\xc5\xbea, a je tri dni po izvolitvi umrl za mo\xc5\xbegansko kapjo. Starej\xc5\xa1i zgodovinarji ga pri\xc5\xa1tevajo k svetnikom. Ker ni prejel \xc5\xa1kofovskega posve\xc4\x8denja, ga najnovej\xc5\xa1i vatikanski seznam nima niti v seznamu pape\xc5\xbeev niti v seznamu svetnikov. _NEWLINE_Zaradi njega je pri \xc5\xa1tetju pape\xc5\xbeev \xc5\xa0tefanov nastal problem, ker je bil sicer izvoljen za pape\xc5\xbea, a je umrl, \xc5\xa1e preden je prejel \xc5\xa1kofovsko posve\xc4\x8denje. Pape\xc5\xbea Nikolaj II. in Klemen V.  sta dolo\xc4\x8dila, da za pape\xc5\xa1tvo ni odlo\xc4\x8dilna posvetitev, ampak izvolitev. Drugi vatikanski koncil pa je poudaril, da je pape\xc5\xbe rimski \xc5\xa1kof in ga zato nima v uradnem seznamu.\n_START_SECTION_\nZgodovinska preusmeritev na Zahod\n_START_PARAGRAPH_\n\xc5\xa0tefan II. je bil izvoljen takoj po nenadni smrti svojega predhodnika \xc5\xa0tefana, 26. marca 752 pa je bil posve\xc4\x8den za \xc5\xa1kofa. S posvetitvijo so pohiteli zato, ker je oblasti\xc5\xbeeljni langobardski kralj Ajstulf ogro\xc5\xbeal in tudi osvojil Raveno, glavno mesto Ravenskega eksarhata, ki je veljalo zaradi obdajajo\xc4\x8dih jo mo\xc4\x8dvirij za neosvojljivo. potem pa si je hotel izbrati za sede\xc5\xbe Rim. Rimljani pa bi bili raje pripravljeni nositi neznosni jarem Bizantincev, ko da bi priznali za gospodarje barbarske Langobarde. _NEWLINE_Ko od Bizantincev na vzhodu ni bilo pri\xc4\x8dakovati pomo\xc4\x8di v dejanju, ampak le v lepih in visokodone\xc4\x8dih besedah, se je obrnil pape\xc5\xbe na novo nastajajo\xc4\x8do velesilo na zahodu \xe2\x80\x93 na Franke. 15. novembra 753 je prestopil Alpe \xc5\xa1e zadnji hip, ker ga je Ajstulf hotel zajeti na meji. Pipin Mali ga je s celo dru\xc5\xbeino slovesno sprejel 6. januarja 754. To je pomenilo zgodovinski preobrat: pape\xc5\xa1tvo se je usmerilo k Zahodu.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\nPape\xc5\xbe \xc5\xa0tefan II. je umrl v Rimu dne 26. aprila 757. in je pokopan v cerkvi svetega Petra v Vatikanu._NEWLINE_Njegov god obhajala katoli\xc5\xa1ka Cerkev dne 26. aprila.'